Sölustjórar skipuleggja og stjórna sölustarfsemi í framleiðslu - , innflutnings - , dreifingar - og þjónustufyrirtækjum . Í starfinu felst að stjórna daglegri starfsemi ásamt því að skipuleggja og samræma störf sölumanna . gera söluáætlanir og annast útreikninga vegna tilboða og samninga skipuleggja söluferðir og vörukynningar fylgjast með eftirspurn og verðþróun á markaði markaðssetning nýrra vörutegunda samstarf varðandi framleiðslu , vöruþróun , innkaup og dreifingar vöru Í starfi sem sölustjóri gætirðu til dæmis unnið í heildsölu , innflutnings - , útflutnings - eða dreifingarfyrirtæki eða við auglýsinga - eða fasteignasölu . Hvernig verð ég ? Ekki er krafist ákveðinnar menntunar í starfi sölustjóra en ýmis konar nám á sviði viðskipta , verslunar og þjónustu getur nýst í starfinu . Hæfnikröfur Sölustjóri þarf að vera fær í mannlegum samskiptum og samningaviðræðum . Mikilvægt er að þekkja til rekstrar fyrirtækja og hafa getu til að stjórna sölu og viðskiptum . Einnig eru skipulagshæfileikar nauðsynlegir ásamt því að geta unnið í teymi og stýrt vinnu annarra . Kunnátta í ritvinnslu og töflureiknum er æskileg enda talsvert um skýrslu - og fjárhagsáætlanagerð . Í starfinu getur verið nokkuð um ferðalög og kvöld - og helgarvinnu .